Ioannes Paulus I
Ioannes Paulus I (humili loco natus Albinus Luciani  die  17 Octobris  1912 in vico Furno Canalis iuxta urbem Bellunum; obiit repente scilicet infarctu cordis die 28 Septembris 1978), fuit Ecclesiae Catholicae Pontifex Maximus, Episcopus Romanus et Papa, a die 26 Augusti 1978. 

Eius apostolica sententia fuit: Humilitas

Vita 

Albinus fuit primus filius Ioannis Luciani ac secundae uxoris eius Bortolae, natae Tancon.

Die 7 Iulii 1935, tantummodo viginti duos annos natus, iam presbyter ordinatus est. Postea Romae apud Universitatem Gregorianam studuit et anno 1947 doctoris insigne operis de  philosopho Italico Antonio Rosmini gratia consecutus est.

Anno 1958 a novo papa Ioanne XXIII episcopus factus est.

Die 5 Martii 1973 Luciani, qui ab anno 1969 patriarcha Venetiarum erat, cardinalis Sanctae Romanae Ecclesiae a papa Paulo VI creatus est.

Pontificatus 

Post beatissimi patris Pauli VI mortem, die 26 Augusti 1978 in cardinalium  conclavi papa electus est et sibi nomen pontificale Ioannem Paulum I imposuit ad honorem Ioannis XXIII ac Pauli VI primum ineditum post Landonem ac primum duplicem in historia paparum. Ioannes Paulus I, qui permodestus fuit et ab hominibus valde amatur, papa subridens vocatur.
Post 33 dies autem papa Ioannes Paulus I obiit, infirma valetudine affectus, scilicet electio ipsa mortem eius maturavit. Quamquam propter ipsam necopinam mortem etiam suspicio fuit eum veneno necatum esse.

Nexus externi 

 De Ioanne Paulo I in pagina officiali Sanctae Sedis 
 
 Pellicula de Albino Luciani in duas partes divisa RAI TV (Italice)

Papae
Alumni apud Gregorianam
Episcopi Cenetenses et Victorienses
Patriarchae Venetiarum
Nati 1912
Mortui 1978